Selle kurikuulsa Aasta viimane nädal möödus nii, nagu ta tavaliselt ikka mööda saadetakse. Jõulud veetsin vanaema juures lookas söögilaua taga väga värvika peredraama saatel, et hiljem võtta kaenla alla vanema õe jõulukink (viinapudel, "ikra", LD slims ja peotäis kondoome) ja talle Haapsallu külla sõita. Kahjuks möödus sealveedetud aeg nii väiksemat kui ka suuremat sorti arusaamatuste ja konfliktide tähe all ja tagantjärele meenutades oleks ilmselgelt olnud targem see käik ära jätta. Muidugi oli südantsoojendav hirmunult vaadata tänaval vastu jooksvat Madi, kelle ilmselge plaan on mind asfaldile pikali joosta ning hiljem näha nii mitut nii mõnusat tegelast ta elutoas viina võtmas. Otseloomulikult ei puudunud ka jõulukink stiilis viinapudeli külge seotud suitsupakk ja Liina (jt?) joonistatud jõulukaart…